stanford-oval/wikipedia huggingface dataset:
שונטל בראון
ביוגרפיה

בראון נולדה בקליבלנד שבאוהיו. היא השלימה לימודי תואר אקדמי ראשוני (Associate degree) בניהול עסקי במכללה הקהילתית קויאהוגה. היא לומדת לתואר ראשון בניהול ארגוני באוניברסיטת וילברפורס (והיא צפויה לסיים את התואר גמר במהלך 2022). בראון הקימה את הארגון "Diversified Digital Solutions", חברה המספקת ייעוץ עסקי בתחום השיווק.
היא נבחרה למועצת העיר וורנסוויל הייטס ב-2011, שם כיהנה בתפקידה במשך שלוש שנים. בבחירות 2014 נבחרה לייצג את מחוז הבחירה התשיעי במועצת מחוז קויאהוגה, במקומה של חברת המועצה אלן קונלי. מחוז הבחירה אותו ייצגה כולל חלק גדול ממזרח מחוז קויאהוגה, כולל וורנסוויל הייטס, בדפורד, שייקר הייטס, אורנג' וחלקים ממזרח קליבלנד. בשנת 2017 נבחרה בראון ליושבת ראש המפלגה הדמוקרטית במחוז קויאהוגה, משניצחה את חברת הסנאט המדינתי סנדרה ויליאמס ואת טרבור אלקינס, ראש עיריית ניובורג הייטס. עם כניסתה לתפקיד, הפכה בראון לאישה האפרו-אמריקאית הראשונה שכיהנה בתפקיד זה.
בדצמבר 2020, הנשיא הנבחר של ארצות הברית ג'ו ביידן מינה את חברת הקונגרס מרשה פאדג' למזכירת מחלקת השיכון והפיתוח העירוני של ארצות הברית. לאחר מכן הכריזה בראון על כוונתה להתמודד בבחירות המיוחדות למילוי מקומה של פאדג', והגישה את טפסי ההתמודדות אל ועדת הבחירות הפדרלית ב-9 בדצמבר 2020. היא נמנתה בין שבע מתמודדים שטענו לכתר. אישים דמוקרטים אחדים הביעו תמיכה במועמדותה של בראון, בהם מזכירת המדינה לשעבר הילרי קלינטון, מצליף הרוב בבית הנבחרים האמריקאי ג'ים קלייבורן וחברת הקונגרס ג'ויס בייטי.
בפברואר 2021, מועצת העריכה של "The Plain Dealer", העיתון הגדול ביותר בקליבלנד, קראה לבראון להתפטר מתפקידה כיו"ר המפלגה הדמוקרטית של מחוז קויאהוגה, בטענה שמעמדה זה מקנה לה יתרון לא הוגן במערכת הבחירות. במהלך מסע הבחירות הוציאה ועדת הפעולה הפוליטית "הרוב הדמוקרטי עבור ישראל" (Democratic Majority for Israel) למעלה מ-1.2 מיליון דולר אמריקאי על תעמולה טלווזיוניות עבור בראון. ארגונים המזוהים עם תמיכה במדינת ישראל הוציאו בסופו של דבר 2,028,639 דולר למען מועמדותה של בראון.
בראון זכתה בבחירות המקדימות של המפלגה הדמוקרטית ב-3 באוגוסט 2021 עם 50.2% מהקולות. ביום הבחירות המיוחדות, שנערך ב-2 בנובמבר, גברה על לברן גור, מועמד המפלגה הרפובליקנית. ב-4 בנובמבר בראון הושבעה לתפקידה כחברת הקונגרס ה-117 של ארצות הברית. בראון ניצחה את נינה טרנר ב-3 במאי 2022 במסגרת הפריימריז הדמוקרטי במחוז ה-11. היא זכתה לתמיכתו של ביידן והשדולה הפרוגרסיבית בקונגרס.
הערות שוליים

↑  Meet the candidates for Ohio's 11th Congressional District, באתר Cleveland Jewish News‏, 9 ביולי 2021 (באנגלית)
↑  ג'ף זלני, דן מריקה וקייט סאליבן, Biden expected to nominate Rep. Marcia Fudge as secretary of Housing and Urban Development, באתר CNN‏, 9 בדצמבר 2020 (באנגלית)
↑  סת' א. ריצ'רדסון, Shontel Brown, Jeff Johnson announce bids, Nina Turner files paperwork for Marcia Fudge’s seat as list of potential candidates balloons, באתר Cleveland.com‏, 9 בדצמבר 2020 (באנגלית)
↑  ENDORSEMENTS, באתר הרשמי של שונטל בראון (באנגלית)
↑  מאמר מערכת, Shontel Brown must resign as Cuyahoga County Democratic Party chair, באתר Cleveland.com‏, 19 בפברואר 2021 (באנגלית)
↑  מת'יו קנינגהם-קוק, IN THE RACE AGAINST NINA TURNER, GOP DONORS FUND SHONTEL BROWN, באתר The Intercept, 28 ביולי 2021 (באנגלית)
↑  קייט אקלי, ברידג'ט באומן וסטפני אייקין, At the Races: Racing to recess, באתר Roll Call‏, 5 באוגוסט 2021 (באנגלית)
↑  מקס גרינווד, Shontel Brown wins special election to replace Marcia Fudge in Ohio House district, באתר The Hill‏, 2 בנובמבר 2011 (באנגלית)
↑  הנרי ג'יי גומז, Rep. Shontel Brown of Ohio beats Nina Turner in Democratic primary rematch, באתר NBC News‏, 4 במאי 2022 (באנגלית)
↑  סברינה איטון, U.S. Rep. Shontel Brown wins 11th district Democratic rematch with former Ohio Sen. Nina Turner; Eric Brewer ahead in GOP race, באתר cleveland.com‏, 3 במאי 2022 (באנגלית)
| --- | --- |
בקרת זהויות :  SNAC: w66f6k0g  US Congress: B001313
טוני גונזלס

ארנסט אנתוני "טוני" גונזלס השני (באנגלית: Ernest Anthony "Tony" Gonzales II; נולד ב-10 באוקטובר 1980) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-23 של מדינת טקסס. טרם היבחרו לקונגרס האמריקאי בבחירות 2020, שירת גונזלס בצי ארצות הברית.
ביוגרפיה

גונזלס נולד באוקטובר 1980, וגדל בסן אנטוניו ובערים דיוויין וקאמפ ווד שבטקסס. באוניברסיטת קיימברידג' השלים לימודי תעודה, ובמכללת אקסלסיור (Excelsior College) השוכנת באולבני שבניו יורק קיבל תואר ראשון. כמו כן, הוא בעל תעודת בוגר אוניברסיטה בלימודים חקיקתיים מאוניברסיטת ג'ורג'טאון ותואר שני מהאוניברסיטתה הציבורית האמריקאית. הוא גם בוגר תוכנית דוקטורט באוניברסיטת דרום מיסיסיפי, שם התמחה בפיתוח בין-לאומי, לימודי ביטחון לאומי ופוליטיקה.
בשנים 1999–2019 שירת גונזלס בצי ארצות הברית, ופרש משירות פעיל בדרגת נגד ראשי. גונזלס היה קריפטוגרף מיומן, והוצב במלחמת עיראק ובמלחמת אפגניסטן. בין היתר שירת גם בטמפה שבפלורידה ובאיי הוואיי. גונזלס שירת גם במשרד לענייני חקיקה של הצי, אשר מקשר בין מפקדת הצי לקונגרס האמריקאי ולמחלקת הצי של ארצות הברית.
במהלך שירותו היה עמית של מחלקת ההגנה של ארצות הברית במשרדו של הסנאטור מרקו רוביו בגבעת הקפיטול, ועבד כעוזר פרופסור למדע המדינה באוניברסיטת מרילנד.
בבחירות 2020 גונזלס התמודד אל בית הנבחרים של ארצות הברית במחוז הקונגרס ה-23 של טקסס. בבחירות מקדימות שהתקיימו במפלגה הרפובליקנית גבר על יריבו ראול רייס, לאחר ספירה חוזרת של קולות הבוחרים. גונזלס זכה לתמיכת נשיא ארצות הברית דונלד טראמפ ולנציג המחוז הפורש ויל הארד. ביום הבחירות הכלליות ניצח את גינה אורטיז ג'ונס, מועמדת המפלגה הדמוקרטית, ונבחר אל הקונגרס ה-117 של ארצות הברית. כהונתו החלה בראשית ינואר 2021.
הערות שוליים

↑  Tony Gonzales, Navy Information Operations Command N3 Operations Chief, באתר militarycityusaradio.org‏, 31 באוקטובר 2018 (באנגלית)
↑  פטריק סוויטק, After recount, Tony Gonzales is still winner of GOP runoff for U.S. Rep. Will Hurd's seat, באתר טקסס טריביון, 21 באוגוסט 2020 (באנגלית)
| --- | --- |
בקרת זהויות :  SNAC: w6w19xmw  US Congress: G000594
דאסטי ג'ונסון

דאסטין מ. "דאסטי" ג'ונסון (באנגלית: Dustin M. Johnson; נולד ב-30 בספטמבר 1976) הוא פוליטיקאי אמריקאי המכהן כחבר בית הנבחרים של ארצות הברית מטעם המחוז הכללי של מדינת דקוטה הדרומית מאז 2019. מבחינה גאוגרפית, זהו מחוז הקונגרס הרביעי בגודלו בארצות הברית, והוא כולל את כל שטח המדינה. ג'ונסון הוא חבר המפלגה הרפובליקנית, וטרם היבחרו לבית הנבחרים היה ראש הסגל של מושל דקוטה הדרומית.
ביוגרפיה

ג'ונסון נולד בפיר שבדקוטה הדרומית. ב-1995 סיים את לימודיו התיכוניים בבית הספר התיכון ע"ש תיאודור פ. ריגס. ב-1999 קיבל תואר ראשון במדע המדינה מאוניברסיטת דקוטה הדרומית (אנ') וב-2002 קיבל תואר שני (MPA) במינהל ציבורי ומדיניות ציבורית מאוניברסיטת קנזס. ב-1998 היה מועמד לקבלת מלגת טרומן ובמסגרת זו עבד במחלקת החקלאות של ארצות הברית בוושינגטון הבירה. ב-2003 עבד ג'ונסון כיועץ מדיניות בכיר של מושל דקוטה הדרומית מייק ראונדס.
ב-2004 התמודד ג'ונסון למושב בוועדת השירותים הציבוריים של דקוטה הדרומית. לאחר היבחרו לוועדה, נהפך מאוחר יותר לחבר הוועדה הצעיר ביותר בהיסטוריה של המדינה. הוא נבחר מחדש ב-2010. נוסף על כך, ג'ונסון היה חבר בוועד המנהל של איגוד חברי מועצות השירותים הציבוריים הלאומי. ב-2007 התמנה ליושב ראש ועדת השירותים הציבוריים של דקוטה הדרומית עד להתפטרותו ב-2011. ב-2010 הוא הוביל משלחת רשמית של מדינת דקוטה הדרומית, שכללה בין היתר את המושל מייק ראונדס ורגולטורים במדינה, אשר נפגשה עם אנשי רשות התקשורת הפדרלית בעקבות דאגת המדינה להשפעת הרשות על ספקים קטנים וכפריים בדקוטה הדרומית.
ב-2011 התפטר מהישיבה בראשות ועדת השירותים הציבוריים לשם מינויו לראש הסגל של מושל דקוטה הדרומית דניס דוגארד (אנ'). ג'ונסון כיהן בתפקיד זה במשך ארבע שנים, ובמהלך כהונתו הוא פיקח על משרדי ממשלת דקוטה הדרומית, על יועצי המדיניות של המושל ועל רבים מהפרויקטים והרפורמות של דוגארד. ב-2014 התפטר מתפקידו כראש הסגל והצטרף לחברה "ואנטייג' פוינט סולושיינס" (Vantage Point Solutions) אשר בסיסה במיטשל. ג'ונסון עזב את החברה עם היבחרו לקונגרס ארבע שנים מאוחר יותר.
ב-15 בנובמבר 2016 הודיע ג'ונסון על כוונתו להתמודד לבית הנבחרים של ארצות הברית מטעם המפלגה הרפובליקנית כנציג מחוז הקונגרס היחיד של דקוטה הדרומית. ההודעה הגיעה זמן קצר לאחר שקריסטי נואם, הנציגה המכהנת של דקוטה הדרומית בבית הנבחרים, הכריזה על אי-התמודדותה לקונגרס כדי להתמודד בבחירות לתפקיד מושל דקוטה הדרומית בבחירות 2018. ב-5 ביוני 2018 גבר ג'ונסון על מזכיר המדינה שנטל קרבס ועל איש העסקים וחבר הסנאט של דקוטה הדרומית ניל טפיו. ביום הבחירות הכלליות שהתקיים בנובמבר, ניצח את טים ביורקמן, שופט בדימוס ומועמד המפלגה הדמוקרטית.
ג'ונסון הושבע לתפקידו ב-3 בינואר 2019, יום כינוס הקונגרס ה-116 של ארצות הברית. ב-26 במרץ 2019 נמנה ג'ונסון בין 14 הרפובליקנים שהצביעו עם כל הסיעה הדמוקרטית בבית הנבחרים בעד ביטול הוטו של נשיא ארצות הברית דונלד טראמפ על צעד הבא לבטל את הכרזתו של הנשיא על מצב חירום לאומי בגבול ארצות הברית–מקסיקו.
הערות שוליים

↑  Dusty Johnson, South Dakota Public Utilities Commission, Pierre, S.D., באתר ועדת השירותים הציבוריים של דקוטה הדרומית (באנגלית)
↑  דייוויד מונטוגומרי, Dusty Johnson to resign as Daugaard's chief of staff, באתר USA Today‏, 16 באוקטובר 2014 (באנגלית)
↑  Dusty Johnson planning run for Congress in 2018, באתר KSFY‏, 16 בנובמבר 2016 (באנגלית)
↑  ג'וליגרייס ברופקה, House fails to override Trump veto on border wall, באתר The Hill‏, 26 במרץ 2019 (באנגלית)
| --- | --- |
בקרת זהויות :  US Congress: J000301
שרה ג'ייקובס

שרה ג'ייקובס (באנגלית: Sara Jacobs; נולדה ב-1 בפברואר 1989) היא פוליטיקאית יהודייה-אמריקאית, המכהנת כחברת בית הנבחרים של ארצות הברית מטעם מחוז הקונגרס ה-51 של מדינת קליפורניה. מחוז הבחירה שלה חולש על שטח קטן בדרום-מערב קליפורניה, והוא כולל חלק ממחוז סן דייגו, בחלק המזרחי של העיר צ'ולה ויסטה, וחלקים ממרכז ומזרח העיר סן דייגו ופרווריה המזרחיים.
היא נבחרה לתפקיד בנובמבר 2020, והושבעה לתפקידה ב-3 בינואר 2021, עם התכנסות הקונגרס ה-117 של ארצות הברית, והיא הצעירה במשלחת קליפורניה לקונגרס.
ביוגרפיה

ג'ייקובס נולדה בעיר דל מאר השוכנת במחוז סן דייגו שבדרום קליפורניה בפברואר 1989, וגדלה בסן דייגו. היא נכדתו של איש העסקים ומייסד קוואלקום ארווין ג'ייקובס ובתו של הנדבן גארי א. ג'ייקובס. דוד שלה, פול א. ג'ייקובס, היה המנכ"ל ויושב ראש החברה בעבר. ג'ייקובס סיימה את לימודיה התיכוניים בתיכון טורי פינס שבסן דייגו וב-2011 השלימה לימודי תואר ראשון במדע המדינה באוניברסיטת קולומביה. כעבור שנה, ב-2012, קיבלה תואר שני ביחסים בינלאומיים מאותה האוניברסיטה.
עם תום לימודיה הגבוהים, עבדה ג'ייקובס עבור האומות המאוחדות וקרן החירום הבינלאומית של האומות המאוחדות לילדים. בפברואר 2014 החלה לעבוד כקבלנית במחלקת המדינה של ארצות הברית. לאחר מכן שימשה כיועצת לענייני מדיניות במטה הבחירות של הילרי קלינטון לנשיאות ארצות הברית בבחירות 2016. לאחר הבחירות ייסדה ג'ייקובס עמותה בשם "סן דייגו לכל ילד: הקואליציה לסיום עוני ילדים".
בבחירות 2018 התמודדה ג'ייקובס לבית הנבחרים של ארצות הברית במטעם מחוז הקונגרס ה-49 של קליפורניה. בבחירות המקדימות היא סיימה במקום השלישי, אחרי דיאן הארקי ומייק לוין. בבחירות 2020 התמודדה שוב לבית הנבחרים האמריקאי, הפעם במחוז הקונגרס ה-53 של קליפורניה. בעוד יריבתה, ז'ורז'ט גומז זכתה לתמיכתם של מספר אישים מהאגף הפרוגרסיבי במפלגה הדמוקרטית — בהם קתרין קורטז מסטו וסלוד קרבחאל, אלכסנדריה אוקסיו-קורטז, אליזבת וורן וברני סנדרס — כמו גם לתמיכה מהאגף המתון במפלגה הדמוקרטית בדמות אישים כגון ג'ון קרי, הארלי רודה, קייטי פורטר וטי.ג'יי. קוקס, קולין אלרד ואבי פינקנאוור. ג'ייקובס סיימה במקום הראשון בבחירות המקדימות שנערכו במפלגה הדמוקרטית, וביום הבחירות הכלליות גברה על נשיאת מועצת עיריית סן דייגו ז'ורז'ט גומז, עמיתתה למפלגה הדמוקרטית.
עם השבעתה לתפקיד בינואר 2021, כשהחליפה את סוזן דייוויס, נעשתה ג'ייקובס לאדם הצעיר ביותר במשלחת קליפורניה לקונגרס של ארצות הברית. במהלך מסעי הבחירות שלה לקונגרס האמריקאי, נהנתה ג'ייקובס ממימון גבוה הודות להון של משפחתה.
מחוז הבחירה אותו היא מייצגת בקונגרס ה-117, מחוז הקונגרס ה-53 של קליפורניה, בוטל בעקבות תוצאות מפקד האוכלוסין של ארצות הברית שנערך במהלך 2020.
ג'ייקובס יהודייה, ומתגוררת בשכונת בנקרס היל בסן דייגו. היא נמצאת במערכת יחסים עם עמאר קמפה-נג'אר (מועמד דמוקרטי לשעבר למחוז קונגרס שכן, המחוז ה-50) מאז 2019.
הערות שוליים

↑  תיאודור שליפר, A tech billionaire spent millions to elect his granddaughter. It’s working, באתר Vox‏, 4 במרץ 2020 (באנגלית)
↑  דונלד ה. האריסון, Sara Jacobs on her family, issues, and spending, באתר San Diego Jewish World‏, 8 בדצמבר 2019 (באנגלית)
↑  קן סטון, Ex-Secretary of State John Kerry Endorses Sara Jacobs for Congress in the 53rd, באתר Times of San Diego‏, 26 באוקטובר 2020 (באנגלית)
↑  AP‏, San Diego elects youngest House representative in California, באתר לוס אנג'לס טיימס, 6 בנובמבר 2020 (באנגלית)
↑  דונלד שו, A Billionaire Heiress and a Bernie-Backed Progressive Face Off in California Primary, באתר The American Prospect‏, 28 בפברואר 2020 (באנגלית)
↑  מלאני מייסון, California to lose a congressional seat, according to new census data, באתר לוס אנג'לס טיימס, 26 באפריל 2021 (באנגלית)
| --- | --- |
בקרת זהויות :  SNAC: w6mh8f4s  US Congress: J000305
ויסנטה גונזאלס

ויסנטה גונזאלס הבן (באנגלית: .Vicente Gonzalez Jr; נולד ב-4 בספטמבר 1967) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-34 של מדינת טקסס, מאז 2017. בשנים 2017–2023 ייצג את מחוז הקונגרס ה-15. גונזאלס, חבר המפלגה הדמוקרטית, מייצג מחוז קונגרס הכולל חלק צר מהדרום העמוק בטקסס המשתרע מפרווריה החיצוניים של סן אנטוניו עד לעמק ריו גרנדה.
ביוגרפיה

גונזאלס נולד בקורפוס כריסטי שבטקסס, בראשית ספטמבר 1967. הוא גדל במשפחה ממעמד הפועלים, ופעמים תכופות עבד בעבודות מזדמנות שהצריכו כישורי יזמות. בחלק מילדותו למד גונזאלס בבית הספר הרומי-קתולי בקורפוס כריסטי בחלק מילדותו. בכיתה י"א נשר מלימודיו התיכוניים. הוא שב לספסל הלימודים באמצעות מיזם "פיתוח לימודי כללי" (General Educational Development) ונרשם למכללת גל מאר, שם קיבל תואר עמית בבנקאות ובמימון. ב-1992 השלים גונזאלס באוניברסיטה האווירונאוטית אמברי–רידל תואר ראשון במדעי החברה.
בשנת 1996 סיים לימודי משפטים באוניברסיטה הוולסיאנית בטקסס, בית הספר למשפטים של אוניברסיטת טקסס A&M דהיום. גונזאלס הקים את משרד עורכי הדין "V. Gonzalez & Associates" בשנת 1997. הוא גייס עשרות מיליוני דולרים עבור תובעים פליליים בפריסה מדינתית. הוא חבר בלשכות עורכי הדין בטקסס ובמדינת ניו יורק. כמו כן, הוא בעל הזכות לטעון בפני בית המשפט העליון של ארצות הברית.
כמצטרף חדש לפוליטיקה הכריז גונזאלס על מועמדותו בבחירות 2016 לייצוג מחוז הקונגרס ה-15 של טקסס בבית הנבחרים של ארצות הברית. זאת לאחר שרובן הינוהוסה, נציג המחוז המכהן, הודיע על פרישתו מהחיים הפוליטיים. הוא זכה במועמדות המפלגה הדמוקרטית וגבר על סאני פאלסיוס בסיבוב השני של הבחירות המקדימות. ביום הבחירות הכלליות שהתקיים בנובמבר ניצח את טים וסטלי, מועמד המפלגה הרפובליקנית, כשגרף 57.3% מקולות הבוחרים (לעומת 37.7% שגרף וסטלי).
גונזאלס הושבע לתפקידו ב-3 בינואר 2017, עם התכנסות הקונגרס ה-115 של ארצות הברית. הוא האדם השביעי בלבד המייצג את מחוז הקונגרס ה-25 מאז הקמתו בשנת 1903. את המחוז ייצגו בין היתר ג'ון גארנר – לימים סגן נשיא ארצות הברית – ולויד בנטסן, שכיהן כמזכיר האוצר של ארצות הברית. בינואר 2019 נועד גונזאלס לצד עמיתיו בשדולת פותרי הבעיות הדו-מפגלתית בבית הנבחרים עם נשיא ארצות הברית דונלד טראמפ במטרה להביא לידי גמר את השבתת הממשל בארצות הברית. בינואר 2020 עוטר ב"מסדר הקצאל", העיטור האזרחי הגבוה ביותר בגואטמלה.
בבחירות 2022 התמדוד גונזאלס במחוז הקונגרס ה-34, זאת עקב איחוד מחוזות מכוח מפקד האוכלוסין של ארצות הברית ב-2020, נגד נציגת המחוז המכהנת מיירה פלורס. במחוז ה-15 אותו ייצג בעבר נבחרה יריבתו מבחירות 2020, מוניקה דה לה קרוז. ב-2022 על פלורס בבחירות הכלליות 52.7% מהקולות. לצד הנרי קואיאר, הוא אחד משני הטקסנים החברים "קואליציית הכלבים הכחולים", השדולה השמרנית בסיעה הדמוקרטית.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  מייק ליליס, Rep. Hinojosa announces retirement, באתר The Hill‏, 13 בנובמבר 2015 (באנגלית)
↑  Democratic Party Runoff: Vicente Gonzalez crushes Sonny Palacios in congressional race, באתר Valley Central‏, 25 במאי 2016 (באנגלית)
↑  טום בנינג, Why this Texas Democrat met with Trump amid shutdown fight over border wall, באתר Dallas Morning News‏, 16 בינואר 2019 (באנגלית)
↑  סוזן גמבואה, Democratic Rep. Vicente Gonzalez wins in Texas’ 34th Congressional District, defeating Republican Rep. Mayra Flores, באתר NBC News‏, 9 בנובמבר 2022 (באנגלית)
| --- | --- |
בקרת זהויות :  SNAC: w6hz24cg  US Congress: G000581
ליסה בלאנט רוצ'סטר

לינה בלאנט רוצ'טסר (באנגלית: Lisa Blunt Rochester; נולדה ב-10 בפברואר 1962) היא פוליטיקאית אמריקאית, המכהנת כחברת הסנאט של ארצות הברית מטעם מדינת דלאוור, מאז 2025. בשנים 2025-2017 הייתה חברת בית הנבחרים של ארצות הברית מטעם מחוז הקונגרס הכללי של דלאוור. היא האישה הראשונה והאישה האפרו-אמריקאית הראשונה לייצג את דלאוור בקונגרס של ארצות הברית. כמו כן, היא האישה הראשונה והאפרו-אמריקאית הראשונה המייצגת את דלאוור בסנאט של ארצות הברית.
ביוגרפיה

ליסה בלאנט נולדה בפילדלפיה שבפנסילבניה ב-10 בפברואר 1962, וב-1969 עברה משפחתה לווילמינגטון שבדלאוור. אביה, טד בלאנט, כיהן במועצת עיריית וילמינגטון, בין היתר כנשיא המועצה. אמה, אליס לה טרל, עבדה בעסקי קמעונאות. בלאנט רוצ'סטר למדה באקדמיית פדואה והחלה את לימודיה הגבוהים בקולג' אוניברסיטת וילנובה. היא לא יכלה לממן בכוחות עצמה את שכר הלימוד לאוניברסיטה, ובעקבות זאת עזבה לאוניברסיטת דלאוור בשנתה השנייה כסטודנטית. בהמשך עזבה את ארצות הברית והיגרה לאירופה, ובהמשך קיבלה תואר ראשון ביחסים בינלאומיים מאוניברסיטת פיירלי דיקינסון שבניו ג'רזי ותואר שני במדיניות ציבורית מאוניברסיטת דלאוור.
ב-1989 החלה בלאנט רוצ'סטר להתמחות אצל טום קרפר, שכיהן אז כחבר בית הנבחרים של ארצות הברית מטעם מחוז הקונגרס היחיד של מדינת דלאוור. לאחר ההתמחות המשיכה לעבוד בסגל של קרפר, ועבדה בצוות המעבר שלו כאשר זה נבחר לתפקיד מושל דלאוור. קארפר מינה אותה ב-1993 לסגנית מזכיר המחלקה לשירותי בריאות ורווחה של דלאוור וב-1998 מונתה למזכירת המחלקה. המושלת רות אן מינר מינתה את בלאנט רוצ'סטר למנהלת כוח האדם של מדינה ב-2001.
ב-2004 עזבה בלאנט רוצ'סטר את השירות הציבורי בדלאוור והתמנתה לתפקיד יושבת ראש הליגה העירונית המטרופוליטית וילמינגטון. ב-2006 נישאה לצ'ארלס רוצ'טסר, שהלך לעולמו ב-2014.
במהלך בחירות 2016 בארצות הברית הודיעה על התמודדותה לבית הנבחרים מטעם מחוז הקונגרס הבודד של דלאוור. ב-13 בספטמבר 2016 זכתה במועמדות המפלגה הדמוקרטית לתפקיד ובבחירות הכלליות ניצחה ב-8 בנובמבר, יום הבחירות לנשיאות ארצות הברית 2016. כאשר הושבעה לתפקידה ב-3 בינואר 2017, הייתה לאישה הראשונה והאישה האפרו-אמריקאית הראשונה לייצג את דלאוור בקונגרס של ארצות הברית.
ב-21 ביוני 2023 הכריזה בלאנט רוצ'סטר כי תתמודד בבחירות 2024 אל הסנאט של ארצות הברית, בעקבות פרישתו של הסנאטור טום קרפר. קרפר הביע את תמיכתו בבלאנט רוצ'סטר כיורשתו כבר במהלך מסיבת העיתונאים בה הודיע על פרישתו מהסנאט, מה שהציב את בלאנט רוצ'סטר כמועמדת המובילה של המפלגה הדמוקרטית לסנאט עוד לפני הבחירות המקדימות. עם ניצחונה בבחירות הכלליות, נהפכה בלאנט רוצ'סטר לאישה האפרו-אמריקאית הראשונה בסנאט המכהנת לצד אישה אפרו-אמריקאית אחרת, הלא היה אנג'ל אולסוברוקס. היא גם האישה הראשונה המייצגת את דלאוור בסנאט האמריקאי.
הערות שוליים

↑  פראצ'י גופטה, Lisa Blunt Rochester Is Delaware’s First Female and the First African American Representative, באתר קוסמופוליטן, 9 בנובמבר 2016 (באנגלית)
↑  לארי נאגנסט, Lisa Blunt Rochester is Ready to Shake Things Up, באתר Delaware Today‏, 5 ביוני 2017 (באנגלית)
↑  אדם דובראני, Rochester wins Delaware congressional race, באתר DelawareOnline.com‏, 8 בנובמבר 2016 (באנגלית)
↑  פראצ'י גופטה, Lisa Blunt Rochester Is Delaware’s First Female and the First African American Representative, באתר קוסמופוליטן, 9 בנובמבר 2016 (באנגלית)
↑  ניקול קיליאון, Rep. Lisa Blunt Rochester of Delaware launches historic bid for Senate, באתר CBS News‏, 21 ביוני 2023 (באנגלית)
↑  לוק ברודווטר, Delaware’s Only House Member Enters Senate Race, Becoming Instant Favorite, באתר הניו יורק טיימס, 21 ביוני 2023 (באנגלית)
| --- | --- |
בקרת זהויות :  SNAC: w6qw4bs8  US Congress: B001303
מרשה בלקברן

מרשה בלקברן (באנגלית: Marsha Blackburn; נולדה ב-6 ביוני 1952) היא פוליטיקאית אמריקאית חברת המפלגה הרפובליקנית, המכהנת כחברת הסנאט של ארצות הברית מטעם מדינת טנסי. קודם לכן כיהנה כנציגת המחוז השביעי של טנסי בבית הנבחרים של ארצות הברית.
ביוגרפיה

בלקברן נולדה בעיירה לורל (אנ') במיסיסיפי למרי והילמן ודגוורת' (Wedgeworth). ב-1973 סיימה לימודי תואר ראשון בכלכלה מאוניברסיטת המדינה של מיסיסיפי. בתקופת לימודיה כיהנה כנשיאת תא הסטודנטיות. לאחר לימודיה עבדה כאשת מכירות בחברת ההוצאה לאור "Times Mirror" ולאחר מכן שימשה בתפקיד ניהולי בתחום המכירות בחברת בתי הכל-בו "Castner Knott". ב-1974 נישאה לצ'אק בלקברן והם הורים לשני ילדים. היא משתייכת לכנסייה הפרסביטריאנית. ב-1978 הקימה חברה עצמאית בתחום יחסי ציבור, קידום אירועים ושיווק.
בשנת 1992 התמודדה מטעם המפלגה הרפובליקנית בבחירות לבית הנבחרים של ארצות הברית אך הפסידה למועמד המפלגה הדמוקרטית. בשנת 1998 נבחרה לסנאט של טנסי וכיהנה בו עד שנת 2002.
בשנת 2002 נבחרה לנציגת המחוז השביעי של טנסי בבית הנבחרים של ארצות הברית, הכולל חלקים מנאשוויל ופרברים של ממפיס. היא הושבעה לתפקיד בינואר 2003 ומאז נבחרה עוד שבע פעמים לתקופות כהונה נוספות. היא חברה בוועדת האנרגיה והמסחר. מתחילת כהונתה היא משמשת כסגנית מצליף הסיעה הרפובליקנית בבית הנבחרים. בעמדותיה היא אחת מחברי הקונגרס השמרניים ביותר. לאחר היבחרו של דונלד טראמפ לנשיא ארצות הברית מונתה לסגנית ראש צוות המעבר שלו לבית הלבן.
באוקטובר 2017, אחרי שמושל טנסי הפופולרי ביל האסלם סירב להתמודד למושבו של בוב קורקר בסנאט לאחר הודעתו של האחרון כי בכוונתו לפרוש מהפוליטיקה, בלבקרן הכריזה על התמודדותה לסנאט בבחירות לסנאט של ארצות הברית 2018. בהכרזתה אמרה כי הרפובליקנים בבית הנבחרים מאסו ברפובליקנים היושבים בסנאט שלטענתה מתנהגים כמו דמוקרטיים בסוגיות חשובות, בהן חוק הגנת החולה וטיפול בר השגה. היא תיארה עצמה כ"שמרנית הארד-קור רשמית" והתגאתה בכינוי "משוגעת קיצונית" שהודבק לה בידי ליברלים. בלקברן דחתה את אפשרויות לפשרנות ושיתוף פעולה בין-מפלגתי באומרה "אין פשרות, אין התנצלויות", והצהירה שהיא נושאת אקדח בארנק. ב-2 באוגוסט 2018 זכתה במועמדות מפלגתה לסנאט עם כ-84% מקולות הבוחרים.
במסע הבחירות ניצבה בפני פיל ברדסן, לשעבר מושל טנסי וראש עיריית נאשוויל, כמועמד המפלגה הדמוקרטית. בוב קורקר חלק שבחים לברדסן וטען שהיה "ראש עיר, מושל ואיש עסקים טוב מאוד" והזכיר את שיתוף הפעולה ביניהם, אך הביע הסתייגות מיכולתו לגבור על בלקברן שכן טנסי היא מדינות אדומה והודיע על תמיכתו בבלקברן ושיתרום למסע הבחירות שלה. זמן קצר לאחר דבריו של קורקר הודיע נשיא ארצות הברית דונלד טראמפ על תמיכתו בבלקברן ועמו גם סגן הנשיא מייק פנס. במהלך מסע הבחירות הודיעה הזמרת המפורסמת טיילור סוויפט על תמיכתה בברדסן וחוללה סערה זוטא שהתבטאה במתיחת ביקורת בידי הנשיא טראמפ על סוויפט וכן בידי מייק האקבי שרכש לה זלזול. בנובמבר 2018 ניצחה בלקברן את ברדסן, בין היתר הודות לדיונים על אישור מינויו של ברט קוואנו לבית המשפט העליון של ארצות הברית אשר העניקו למסע הבחירות שלה מומנטום.
בלקברן חברה בוועדת המסחר, המדע והתחבורה, בוועדת הכוחות המזוינים, בוועדת המשפט ובוועדה לענייני חיילים משוחררים.
במהלך מבצע חרבות ברזל,הודיעה בלקברן על תמיכתה המלאה בישראל.
בנוסף דרשה בלקברן חקירה והסברים הו מאונר"א והן מהאו"ם לאחר הדיווחים כי עובד אונר"א החזיק חטוף ישראלי במשך 50 יום.
הערות שוליים

↑  Congressman Marsha Blackburn’s father dies, ‏clarksvilleonline.com,‏, 31 בינואר 2013
↑  מרשה בלקברן באתר אוניברסיטת המדינה של מיסיסיפי
↑  Marsha Blackburn, I Stand With Israel, אתר הבית של סנטור מרשה בלקברן, ‏16 אוקטובר 2023
↑  Peter Aitken, EXCLUSIVE: Sen Blackburn calls for investigation into allegation UN agency employee detained Israeli hostage, Fox news, ‏4 דצמבר 2023
| --- | --- |
בקרת זהויות :  GND: 1200906071  ISNI: 0000 0000 4045 8148  LCCN: n2008036389  SNAC: w63c6qjp  US Congress: B001243  VIAF: 24070999   WorldCat (עם VIAF): 24070999
ג'וש בריקין

ג'ושוע צ'אד בריקין (באנגלית: Joshua Chad Brecheen; נולד ב-19 ביוני 1979) הוא פוליטיקאי אמריקאי, המכהן כחבר בבית הנבחרים של ארצות הברית מטעם מחוז הקונגרס השני של מדינת אוקלהומה, בריקין, חבר המפלגה הרפובליקנית, שימש כחבר הסנאט המדינתי של אוקלהומה מטעם המחוז השישי במשך שמונה שנים.
ביוגרפיה

ג'ושוע צ'אד בריקין נולד ביוני 1979. הוא למד באוניברסיטת דרום מזרח אוקלהומה סטייט בדוראנט. בשנת 1997, הוא נבחר לראשונה כסגן נשיא מחוז SE של FFA של אוקלהומה. בשנה שלאחר מכן, הוא נבחר לנשיא ה-FFA במדינה, משרה אותה אייש עד 1999.
לאחר פרישתו מה-FFA, בריקין סיים את לימודיו באוניברסיטת המדינה של אוקלהומה עם תואר כפול במדעי בעלי החיים ותקשורת חקלאית. בשנת 2004 הוא התקבל לעבודה כנציג שטח של הסנאטור טום קובורן, שם עבד עד לבחירתו לסנאט של אוקלהומה. הוא הבעלים של עסק לדיבור מוטיבציה, Brecheen Keynotes and Seminars, כמו גם Rawhide Dirtworks, שירות חפירות.